Tea Varrak

Tea Varrak (sündinud 15. veebruaril 1960) on endine Tallinna Tehnikaülikooli prorektor ja Eesti riigiametnik.

Tea Varrak on lõpetanud 1992. aastal Tallinna Tehnikaülikooli raamatupidamise ja majandusanalüüsi erialal. 1998. aastal kaitses ta Tartu Ülikoolis magistritöö ärijuhtimises. 

Ta on olnud Mainori Majanduskooli, Audentese ja Ettevõtluse Arendamise Sihtasutuse juht.

5. septembrist 2005 kuni 26. jaanuarini 2006 oli ta Rahandusministeeriumi abiminister ning 27. jaanuarist 2006 kuni 26. jaanuarini 2011 Rahandusministeeriumi kantsler.

Alates märtsist 2011 oli ta Tallinna Tehnikaülikooli innovatsiooni- ja ettevõtluskeskuse direktor ning alates septembrist 2013 innovatsiooni- ja rahvusvaheliste suhete prorektor.Tea Varrak. CURRICULUM VITAE www.ttu.ee (vaadatud 26.09.2015)

Alates 27. märtsist 2017 kuni 19. detsembrini 2018 oli ta Haridus- ja Teadusministeeriumi kantsler.Tea Varrak siirdub Haridus- ja Teadusministeeriumi kantsleriks Tallinna Tehnikaülikool, 23. märts 2017"Tea Varrak astub kantsleriametist tagasi" ERR, 19. detsember 2018

2019. aasta kevadel asus ta tööle ilukliiniku Decus International OÜ juhatuse liikme ja tegevjuhina, kuid lahkus sealt kümne kuu pärast.Riik, Marvel. Kes otsib juhti? Ekskantsler Tea Varrak lahkus ilukliiniku tööpostilt Õhtuleht, 7. jaanuar 2020. 16. märtsist 2020 töötas Varrak Sotsiaalministeeriumis sotsiaalvaldkonna nõunikuna.Sotsiaalministeerium moodustab töörühma toiduabi kättesaadavuse parandamiseks. Sotsiaalministeerium, pressiteade, 12. märts 2020.

Tunnustus
2005 – ettevõtluse sõber
2010 – Eesti Kaubandus-Tööstuskoja II klassi aumärkEesti Kaubandus-Tööstuskoja II klassi aumärgi saajad läbi aegade. Eesti Kaubandus-Tööstuskoja veebisait.
2011 – Valgetähe III klassi teenetemärk
2011 – aasta naine
2015 – Mente et Manu

Isiklikku
Tema abikaasa oli energeetikainsener ja keskmaajooksja Peeter Varrak (1936–2018)."Suri aastaid NSVLi tippu kuulunud jooksja Peeter Varrak" Postimees Sport, 20. veebruar 2018

Viited

Välislingid
Euro-kantsler Tea Varraku saatus selgub järgmisel nädalal Delfi, 4. jaanuar 2011
Euro peatehnik, e24.ee, 8. jaanuar 2011

Kategooria:Eesti riigiametnikud
Kategooria:Tallinna Tehnikaülikooli prorektorid
Kategooria:Tallinna Tehnikaülikooli vilistlased
Kategooria:Tartu Ülikooli majandusteaduskonna vilistlased
Kategooria:Valgetähe III klassi teenetemärgi kavalerid
Kategooria:Sündinud 1960